மினி மேனன் ( Mini Menon ) முன்பு புளூம்பெர்க் டிவி இந்தியா என்ற தொலைக்காட்சி நிறுவனத்தின் நிர்வாக ஆசிரியராக இருந்தார். அங்கு இவர் செய்தி மற்றும் சிறப்பு நிகழ்ச்சிகளுக்குப் பொறுப்பாகவும் இருந்தார்.  இவர் அரசியல், பொருளாதாரம் மற்றும் வணிகச் செய்திகளையும் அறிக்கை செய்துள்ளார்.  செய்தி தொகுப்பாளராகவும், பத்திரிகையாளராகவும் பணியாற்றியதற்காக விருதுகளையும் வென்றுள்ளார். 2013 ஆம் ஆண்டில், *இம்பாக்ட்* என்ற பத்திரிகை  மூலம் இந்திய சந்தைப்படுத்தல், விளம்பரம் மற்றும் ஊடகங்களில் மிகவும் செல்வாக்கு மிக்க 10 பெண்களில் ஒருவராகத் தேர்ந்தெடுக்கப்பட்டார். மேலும் *தி டைம்ஸ் ஆஃப் இந்தியாவால்* "இந்திய செய்தி தொலைக்காட்சியில் பிரபலமான முகம்" என்றும் அழைக்கப்பட்டார்.

சுயசரிதை
--------

மினி ஜம்முவில் கேரளாவைச் சேர்ந்த மலையாளி குடும்பத்தில் பிறந்தார். இவரது தந்தை ராணுவத்தில் இருந்ததால் (மறைந்த லெப்டினன்ட் ஜெனரல் பி. ஈ. மேனன்) நாட்டின் பல்வேறு பகுதிகளில் பணியமர்த்தப்பட்டார். எனவே இவரது ஆரம்ப ஆண்டுகள் இந்தியா முழுவதும் கழிந்தன.

மினி தில்லியில் உள்ள செயின்ட் இசுடபன் கல்லூரியில் வரலாற்றில் பட்டம் பெற்றார். 1996 இல் இவர் கல்லூரியின் இரண்டாம் ஆண்டுக்குப் பிறகு பெமினா மிஸ் இந்தியா அழகிப் போட்டியில் கலந்து கொண்டு ஆசியா பசிபிக் பட்டத்தை வென்றார்.  பின்னர், புனே பல்கலைக்கழகத்தில் தொடர்பு ஆராய்ச்சியில் முதுகலைப் பட்டம் பெற்றார். 2001 ஆம் ஆண்டில், தலைமைத்துவ குணங்களைக் கொண்ட வெளிநாட்டு மாணவர்களை ஐக்கிய இராச்சியத்தில் உள்ள பல்கலைக்கழகங்களில் படிக்க அனுமதிக்கும் செவனிங் உதவித்தொகையைப் பெற்றார். இதன்மூலம் இங்கிலாந்தில் ஒளிபரப்பு இதழியல் படிக்கச் சென்றார். 

### தொழில்

*லைவ் ஹிஸ்டரி இந்தியா* நிறுவனத்தின் இணை நிறுவனர் மற்றும் ஆசிரியராக, மினி, இந்தியாவில் கதைகளை மையப்படுத்தும் மின்னணு ஊடக நிறுவனத்திற்கான உள்ளடக்கத்தையும் பார்வையையும் இயக்குகிறார்.

கடந்த 16 ஆண்டுகளாக, மினி அரசியல் மற்றும் வணிகச் செய்திகளை உள்ளடக்கி வருகிறார்.  இவர் தொலைக்காட்சியில் பணிபுரிய திட்டமிடும்போது ஸ்டார் டிவி நிறுவனத்தில் சேர்ந்தார்.  2004 இல் சிஎன்பிசி டிவி18 இல் குட்லைஃப் செய்தி தொகுப்பாளராக இருந்தார் 

புளூம்பெர்க் டிவி இந்தியாவில், "இந்தியாவின் சிறந்த அறியப்பட்ட நிறுவனங்களுக்குள்" என்ற பிரபலமான தொடரை மினி வழங்கினார். அங்கு இவர் இந்தியாவின் முன்னணி தொழிலதிபர்கள் மற்றும் முதன்மை செயல் அலுவலர்களை பேட்டி கண்டார். இவர் அம்ச நிரலாக்கத்திற்கும் தலைமை தாங்கினார். "தி பிட்ச்" மற்றும் "அசைன்மென்ட்" போன்ற அதிநவீன நிகழ்ச்சிகளை உருவாக்குவதற்கும் "இன் ஃபோகஸ்" போன்ற விருது பெற்ற ஆவணப்படங்களுக்கும் பொறுப்பானவர்.

2013 இல், மினியின் ரைடிங் *தி வேவ் என்ற புத்தகம்,* இந்தியாவின் ஏழு முன்னணி தொழிலதிபர்களைப் பற்றியது. இது ஹார்பர்காலின்ஸ் பதிப்பகத்தால் வெளியிடப்பட்டது. நவீன தொழில்களை வடிவமைக்க இந்த வணிகர்கள் இந்தியாவில் "மாறும் போக்குகளை" எவ்வாறு பயன்படுத்தினர் என்பதை புத்தகம் உள்ளடக்கியது. 

2008-2009 இல், இந்திய ஒலிபரப்பு கூட்டமைப்பு, பத்திரிகைக்கான ஜீ அஸ்தித்வா விருது, இளம் சாதனையாளராக ராஜீவ் காந்தி விருது மற்றும்  மிஸ் இந்தியா ஆசியா பசிபிக் ஆகியவற்றால் சிறந்த வணிக செய்தி தொகுப்பாளராக அங்கீகரிக்கப்பட்டார்.

மேற்கோள்கள்
-----------

வெளி இணைப்புகள்
---------------

1. ↑  Mohan, Rohini (27 January 2016). "Mini Menon" இம் மூலத்தில் இருந்து 16 February 2016 அன்று. பரணிடப்பட்டது.. .
2. ↑  "Bloomberg TV India to Launch Deal Street Series". 16 July 2015. .
3. ↑  "Impact Magazine". 2013 இம் மூலத்தில் இருந்து 17 March 2015 அன்று. பரணிடப்பட்டது.. .
4. ↑  "Crown Winners' Not-so-Glamorous Careers". .
5. ↑  "Mini Menon-Profile". 6 May 2010. .
6. ↑  "SpencerStuart.com". .
7. ↑  Bloomberg TV India. About Mini Menon
8. ↑  "5 Hottest Female Indian Journalists". *Silicon India*. 1 March 2013. .
9. ↑  "This Anchor's Firmly Rooted". *The Hindu*. 29 September 2004. . 
[*தொடர்பிழந்த இணைப்பு*]
10. 1 2  Katdare, Ankita (6 December 2013). "'Riding The Wave' – By Mini Menon | Book Review". *Indian Nerve*. .